En stor til køllebille å være (ca. 5 millimeter), avlang, langbeint, fint hårete, brunlig køllebille. Antennene er nesten så lange som kroppen, særlig er det innerste leddet forlenget. Hodet er ovalt med små fasettøyne, palpene ganske små. Pronotum er avrundet trapesformet, omtrent så langt som bredt. Dekkvingene er rundede med en skarp lengdefure. Bakkroppen er litt rundet, tre ledd kan sees bak dekkvingene.